Den Vest-Sjællandske Avis, 1833-08-31
Krigskibet Pantaleon har medbragt nyere Efterretninger fra Lissabou af 13de og Oporto af 14de. Migueliterne holdt endnu Castellerne ved Mundingen af Douro besatte og 50 Skibe laae og kunde ikke komme ind. Bourmont har 20 duelige Officere hos sig og har ganske stille ophævet Beleiringen. Efterretningerne om Styrken af den Bourmontske Armee ere meget modsigende. Det Engelske Blad Coureren vil vide at Bourmont har ladet 10,000 Mand forblive foran Oporto og var kun med 8000 Mand brudt op mod Lissabon, men at Defensions-Castellerne i denne Stad vare kun svage. Fra Algarve var den ubehagelige Efterretning indløben, at en Afdeling af fangne Marinesoldater, som Admiral Napier havde sat i Friehed havde revolteret og omringet Lagos. Bladet betiener sig af disse ugunstige Efterretninger for at opmuntre Englands og Frankrigs Regieringer til at intervenere til Donna Marias Fordeel, eftersom de Constitutionelle ere ikke stærke nok. J Bladet Times læses andre Efterretninger fra Lissabon af 12te August: Hertugen af Terceira havde ladet de Franske blive tilbage i Algarve; havde besat Lissabon med 141500 Mand, som han siden havde forstærket til 5000 Mand regulaire Jnfanterie og 600 Mand Cavallerie med 10 Kanoner. Mange Deserteure ankomme fra Migueliterne, mange begive sig til deres Hiem og begaae store Exesser. Castellet Peniche i Estremadura var sat i god Forsvarstilstand, og havde en Besætning af 800 Mand, meest Deserteure fra Cadavals Divisioner. Gen. Romarino var ankommen med 300 Mand udsøgte Tropper og 30 Officere, Regieringen modtog kun Folkene, som skulde sendes til Peniche. Store Forraad og 60,000 Pd. St. af det sidste Miguelitiske Laan vare ved Lissabons Occupation faldne i de Constitutionelles Hænder. Skibet Perseverance med 2000 Gevære, for Don Miguel, er erobret. Endskiøndt nogle Decreter synes stillede mod Geistligheden, saa forsømmer Don Pedro dog ikke at høre Messe. Hertugen af Palmella skal afsendes med en vigtig Mission til England og Frankerige; de Cortes skulle sammenkaldes til den 1ste Januar. Den Constitutionelle Krønike af Lissabon indeholder en Mængde Decreter, som vidne om en stor Virksomhed; mange Embedsmænd afskediges, især de miguelitiske Gesandte og Consuler i Udlandet; bedre Foranstaltninger tages mod Cholera, som var bleven behandlet med den skammeligste Ligegyldighed; alle Don Miguels Rets kiendelser siden 25de April 1828 casseres, de Condemnerede skulle erholde Erstatning, alle Forviste skulle rappelleres. Det vigtigste er, at alle Love skulle begynde med de Ord: Don Pedro, Hertug af Braganza, Regent over Kongeriget Portugal og Algarve i Dronningens Navn. Den samme Krønike indeholder en Beskrivelse over Keiserens Besøg den 29de Juli i Klosteret St. Vincent, hvor Portugals Konger ligge begravne. Han lod der læse en Siælemesse for sin Fader Joao den 6te og sin Moder Donna Carlotta Joaqvina. Det hedder i Beretningen, at Hs. Majestæt fældede mange Taarer ved sin Faders Grav. Keiseren skrev paa et Blad, Papiir, som han lod sætte fast paa Graven, følgende Ord: en Søn har dræbt Dig, en anden vil hævne Dig, 29de Juli 1833, videre læses i dette Blad Beretningen om den høitidelige Cour den 31te Juli i Paladset Bemposta. Den 31te Juli, som er Keiserens Fødselsdag og Aarsdagen for Edens Aflæggelse paa det constitutionelle Charte, Kl. 5 mønstrede Don Pedro Tropperne; en stor Mængde Mennesker havde forsamlet sig paa Pracade Rocia. Damer med de nationale Farver viste sig i alle Vinduer, Kl. 9 om Aftenen var stort Diner, hvortil Admiral Parker og Lord William Russel havde indfundet sig. Keiseren udbragte Dronningens og Chartets Skaal, som sikkrer Folket Friehed og den Portugisiske Throne Varighed.